જીગ્નેશ મેવાણીએ જણાવ્યું કે, મધ્યાહ્ન ભોજનનાં કર્મચારીઓને માર્ચ-એપ્રિલ મહિનાની સેવાઓનું ચુકવણું પણ કરવામાં આવ્યું નથી. તેમજ છેલ્લા ત્રણ દાયકાથી વધુ સમયથી અમોને કાયમી કરવામાં પણ આવી રહ્યા નથી. જેથી તેમના પોતાના નિર્વાહનો પ્રશ્ન છે. જે કર્મચારીઓ નિષ્ઠા પૂર્વક બાળકોને અન્ન આપતા હોય તેમની આર્થિક રીતે શોષણ થઈ રહ્યું છે જે માટે તેમને ન્યાય મળે એ જરૂરી છે અને એટલે આજે શિક્ષણ મંત્રી ભુપેન્દ્રસિંહ ચુડાસમા સાથે તેમની મુલાકાત કરી આ વિષે રજૂઆત કરી અને ચર્ચા કરી હતી.